




(Návrh)
VYHLÁŠKA
Ministerstva dopravy Slovenskej republiky
z ...................... 2026,
ktorou sa mení a dopĺňa vyhláška Ministerstva dopravy a výstavby Slovenskej republiky č. 131/2018 Z. z., ktorou sa ustanovujú podrobnosti v oblasti schvaľovania vozidiel v znení neskorších predpisov

Ministerstvo dopravy Slovenskej republiky podľa § 136 ods. 3 písm. a) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení zákona č. 198/2020 Z. z. ustanovuje:
Čl. I
Vyhláška Ministerstva dopravy a výstavby Slovenskej republiky č. 131/2018 Z. z., ktorou sa ustanovujú podrobnosti v oblasti schvaľovania vozidiel v znení vyhlášky č. 418/2019 Z. z., vyhlášky č. 225/2020 Z. z. a vyhlášky č. 442/2022 Z. z. sa mení a dopĺňa takto:
1. V nadpise § 2 a § 2 ods. 1 sa slová „R a S“ nahrádzajú slovami „R, S a U“.
2. V poznámke pod čiarou k odkazu 2 sa  na konic pripájajú tieto slová: „v platnom znení. Nariadenie Európskeho parlamentu a Rady (EÚ) 2025/14 z 19. decembra 2024 o schvaľovaní necestných pojazdných strojov prevádzkovaných na verejných pozemných komunikáciách a dohľade nad trhom s nimi a o zmene nariadenia (EÚ) 2019/1020 (Ú. v. EÚ L, 2025/14, 8. 1. 2025).“.
3. V poznámkach pod čiarou k odkazom 3 a 7a sa na konci úripájajú tieto slová: „v platnom znení“.
4. V poznámke pod čiarou k odkazu 5b sa na konci pripájajú tieto slová: „v platnom znení“.
5. V § 42 ods. 14 písm. b) sa slovo „kópiu“ nahrádza slovom „kópiou“.
6. V § 49 písm. c) sa slová „písm. b)“ nahrádzajú slovami „písm. d)“.
7. V § 56 ods. 2 sa slová „jednotlivo dovezeným vozidlom“ nahrádzajú slovami „jednotlivo dovezeným vozidlom, opätovne schvaľovaným jednotlivým vozidlom, dodatočne schvaľovaným jednotlivým vozidlom alebo jednotlivo prestavaným vozidlom“.
8. V § 56 ods. 3 znie:
„(3) Ak sa povolenie výnimky z technických požiadaviek pre vozidlá žiada pre konanie o jednotlivo vyrobenom vozidle, jednotlivo dokončovanom vozidle, jednotlivo dovezenom vozidle alebo jednotlivo prestavanom vozidle a technickou službou overovania sa vydal protokol o skúškach, doklady podľa odseku 1 písm. f) až h) sa nepredkladajú.“.
9. § 57 sa dopĺňa odsekom 6, ktorý znie:
„(6) Osvedčenie o zhode COC sa neprikladá k návrhu podľa tejto vyhlášky, ak osvedčenie o zhode COC výrobca sprístupnil schvaľovaciemu orgánu v elektronickej forme.13a)“.
Poznámka pod čiarou k odkazu 13a znie:
„13a)	Čl. 37 nariadenia (EÚ) 2018/858 v platnom znení.
Vykonávacie nariadenie Komisie (EÚ) 2021/133 zo 4. februára 2021, ktorým sa vykonáva nariadenie Európskeho parlamentu a Rady (EÚ) 2018/858, pokiaľ ide o základný formát, štruktúru a prostriedky na výmenu údajov týkajúcich sa osvedčení o zhode v elektronickej forme (Ú. v. EÚ L 42, 5. 2. 2021) v platnom znení.“.
Čl. II
[bookmark: _GoBack]Táto vyhláška nadobúda účinnosť 1. januára 2027.

